Smart Essences – Projecte Scutum
Projecte Scutum
Projecte Scutum Smart Essences 2014-10-30T02:37:22+00:00
Scutum és un projecte hispano-indi endegat l’any 2008 amb l’objectiu de desenvolupar tèxtils insecticides avançats no tòxics per a prevenir malalties tropicals transmeses per mosquits, especialment la malària. El projecte ha estat finançat per diverses empreses i associacions empresarials espanyoles i índies així com del CDTI. En el projecte també a participat la ONGD Fundación Vicente Ferrer.
El desenvolupament i l’aplicació de microcàpsules insecticides no tòxiques en roba natural i sintètica per a evitar la picadura del mosquit, insecte que causa més d’un milió de morts cada any als països en vies de desenvolupament, és ja una realitat, pel que actualment és possible elaborar llençols, pijames, samarretes, etc. amb teixits intel·ligents amb microcàpsules que protegeixen a les persones de la picadura dels mosquits que transmeten malalties tropicals com la Malària, el Dengue, la Filariosis o la Esquistosomiasis entre d’altres.
Existeixen altres productes al mercat per a combatre les picades de mosquit -mosquiteres tractades amb insecticida, repel·lents amb DEET (producte químic per a la pell), aerosols insecticides, vacunes, medicines-, però els productes desenvolupats al projecte Scutum es diferencien de tots ells perquè no són tòxics ni intrusius, essent simples d’aplicar i portables. A més, l’ús d’una avançada tècnica de fixació de les microcàpsules als tèxtils permet que la roba continuï essent efectiva fins i tot després de més de 40 rentats.
Als següents vídeos es pot veure l’eficàcia del producte desenvolupat al projecte Scutum. Ambdós han estat elaborats pels científics que encarregats de les proves, i encara que la qualitat no és gaire bona, si pot apreciar-se clarament els resultats obtinguts. Aquest primer vídeo correspon a un control en el quals es presenta als mosquits un esquer no impregnat per cap substància, per tant els mosquits hi accedeixen sense problemes:
Aquest altre vídeo mostra com els mosquits no s’apropen a l’esquer quan aquest està impregnat amb la substancia repel·lent desenvolupada:
Nota: A ambdós vídeos, l’aparell negre que es col·loca sobre l’esquer és un escalfador perquè aquest estigui a una temperatura adequada.